**Képviselő-testület**

**Nagybörzsöny**

**\_\_\_\_\_\_\_\_\_\_\_\_\_\_\_**

**11/2015./IX.15./**

 **képviselő-testületi ülés**

**50//2015/IX.15./**   **Óvoda Alapító Okiratának módosítása**

**51//2015/IX.15./ Szociális célú tűzifavásárláshoz kapcsolódó**

**támogatási igény benyújtása**

**52//2015/IX.15./ Bursa Hungarica Felsőoktatási Önkormányzati Ösztöndíj pályázat**

**53//2015/IX.15./ Szobi Rendőrőrs parancsnokának kinevezése**

**54/2015/IX.15./ Pest Megyei Díszpolgári kitüntetésre javaslat**

- - - - - -

**Jegyzőkönyv**

**Készült:** Nagybörzsöny Község Önkormányzata Képviselő-testületének 2015. szeptember 15-én

 megtartott ülésén.

**Ülés helye**: Községháza Nagybörzsöny

**Jelen vannak** *(csatolt jelenléti ív alapján):*

 Antal Gyuláné polgármester

 Paulik Oszkár alpolgármester

 Schmidt Viktor képviselő

Juhász Kálmán képviselő

 Szalai Barnabásné képviselő

 Granát Bernadett jegyző

 Kalácska Lajosné jkv.

**Antal Gyuláné polgármester:**

Köszönti az ülés résztvevőit. Jelenléti ív alapján megállapítja, hogy az ülés határozatképes, mert az 5 fős képviselő-testületből jelen van 5 fő képviselő. Javaslatot tesz az ülés napirendjére.

Megkérdezi a Képviselő-testület tagjaitól, hogy van-e valakinek egyéb napirendi javaslata, illetve egyetért-e a javasolt napirendi pontokkal.

Egyéb napirendi javaslat nem volt.

A Képviselő-testület 5 igen szavazattal, ellenszavazat és tartózkodás nélkül elfogadta Nagybörzsöny Község Önkormányzat Képviselő-testülete 2015. szeptember 15-i rendkívüli ülésének napirendjét az alábbiak szerint:

**Nyílt ülés**

**Napirend:**

**1.) Óvoda Alapító Okiratának módosítása**

**2.) Szociális célú tűzifavásárláshoz kapcsolódó támogatási igény benyújtása**

**3.) Bursa Hungarica Felsőoktatási Önkormányzati Ösztöndíj pályázat**

**4.) Szobi Rendőrőrs parancsnokának kinevezése**

**5.) Javaslattétel Pest Megye Díszpolgára kitüntető díjra**

**6.) Juhász Balázs kérelme**

**1-6.) napirendi pont előadója: Antal Gyuláné polgármester**

**1.) Napirendi pont tárgya: Óvoda Alapító Okiratának módosítása**

 **Napirendi pont előadója: Antal Gyuláné polgármester**

**Antal Gyuláné polgármester:**

Szóbeli előterjesztésében tájékoztatja a képviselő-testületet, hogy a Magyar Államkincstár felülvizsgálta az Apróka Óvoda Nagybörzsöny elnevezésű köznevelési intézményünk Alapító Okiratát és megállapításra került, hogy az óvoda elnevezése nem a hivatkozott jogszabályi rész alapján került meghatározásra. A köznevelési intézmények névhasználatáról szóló 20/2012./VIII.31./EMMI rendelet 125. § (1) bekezdésében foglaltak alapján kell a köznevelési intézmény elnevezését meghatározni. Javasolt megnevezés: Nagybörzsönyi Apróka Óvoda. Kéri a módosítás elfogadását és ennek megfelelően az Alapító Okirat névváltozás miatti módosítását, illetve a módosítással egységes szerkezetbe foglalt Alapító Okirat elfogadását.

A képviselő-testület 5 igen szavazattal, ellenszavazat és tartózkodás nélkül az alábbi határozatot hozta:

**Nagybörzsöny Község Önkormányzat Képviselő-testületének**

**50/2015./IX.15./ sz. határozata:**

Nagybörzsöny Község Önkormányzata Képviselő-testülete a *Nagybörzsönyi Apróka Óvoda*  (2634 Nagybörzsöny, Széchenyi u. 27/1.) alapító okiratának névváltozás miatti módosítását, valamint a módosítással egységes szerkezetbe foglalt alapító okiratát elfogadja.

**Felelős:** Polgármester

**Határidő:** azonnal és folyamatos

**2.) Napirendi pont tárgya:Szociális célú tűzifavásárláshoz kapcsolódó támogatási**

 **igény benyújtása**

 **Napirendi pont előadója: Antal Gyuláné polgármester**

**Antal Gyuláné polgármester:**

Szóbeli előterjesztésében tájékoztatja a képviselő-testületet, hogy a belügyminiszter pályázatot hirdet a Magyarország 2015. évi központi költségvetéséről szóló 2014. évi C. törvény I. melléklet IX. Helyi önkormányzatok támogatásai fejezet 13. A helyi önkormányzatok szociális célú tüzelőanyag vásárláshoz kapcsolódó kiegészítő támogatása jogcím szerinti települési önkormányzatok szociális célú tüzelőanyag vásárlásához kapcsolódó kiegészítő támogatására.

A 2015. január 1-ei lakosságszám alapján az 5000 fő alatti önkormányzatok az elmúlt évekhez hasonló paraméterek mellett pályázhatnak, az eltérés annyi, hogy az idei évben a tűzifa mellett szén vásárlásra is lehetősége van az önkormányzatoknak, továbbá az a települési önkormányzat igényelheti a támogatást, amelyik a szociális rászorultság és a 2015. évi igénylés részletes feltételeit – legkésőbb a tüzelőanyag megvásárlását követő 10. napon hatályba lépő – rendeletben szabályozza.

A pályázat benyújtásához szükséges – önerővállalást is tartalmazó – képviselő-testületi határozatba szükséges belefoglalni azt a vállalást, hogy az önkormányzat a szociális célú tűzifában részesülőtől ellenszolgáltatást nem kér. Az önerő mértéke a kemény lombos fafajta esetében 15000 Ft/erdei m3 + Áfa, önrész 1.000 Ft/erdei m3 + Áfa, vagyis 1.270 Ft/erdei m3. Az Ebr42 rendszerben már elérhető az igénylési felület és szeptember 30-áig rögzíthetik, illetve papír alapon október 1-éig adhatják postára az önkormányzatok. Ismerteti a határozati javaslatot.

A képviselő-testület 5 igen szavazattal, ellenszavazat és tartózkodás nélkül az alábbi határozatot hozta:

**Nagybörzsöny Község Önkormányzata Képviselő- testületének**

**51/2015./IX.15./ sz. határozata:**

Nagybörzsöny Község Önkormányzata a Magyarország 2015. évi központi költségvetéséről szóló 2014. évi C. törvény I. melléklet IX. Helyi önkormányzatok támogatásai fejezet 13. A helyi önkormányzatok szociális célú tüzelőanyag vásárláshoz kapcsolódó kiegészítő támogatása jogcím szerinti **70 m3** szociális célú tűzifavásárlás támogatásra pályázatot nyújt be.

A pályázathoz szükséges **88.900,- Ft önerő**t a költségvetéséből biztosítja.

A képviselő-testület vállalja, hogy a szociális célú tűzifában részesülőtől ellenszolgáltatást nem kér.

 **Felelős:** Polgármester, Jegyző

**Határidő:** 2015. október 1.

**3.) Napirendi pont tárgya: Bursa Hungarica Felsőoktatási**

 **Önkormányzati Ösztöndíj pályázat**

 **Napirendi pont előadója: Antal Gyuláné polgármester**

**Antal Gyuláné polgármester:**

Szóbeli előterjesztésében tájékoztatja a képviselő-testületet, hogy az Emberi Erőforrások Minisztériuma megbízásából az Emberi Erőforrás Támogatáskezelő nyílt pályázat keretében meghirdeti a Bursa Hungarica Felsőoktatási Önkormányzati Ösztöndíjpályázatot felsőoktatási hallgatók számára a 2015/2016. tanév második és a 2016/2017. tanév első félévére vonatkozóan. Amennyiben az önkormányzat csatlakozni kíván az ösztöndíj pályázathoz, úgy a csatlakozás határideje: 2015. október 1., a pályázat benyújtásának határideje pedig 2015. november 9. Elmondja, hogy a képviselő-testületnek nyilatkozni kell arról, hogy a 2016-os évben is csatlakozni kíván-e a Bursa Hungarica Felsőoktatási Önkormányzati Ösztöndíj pályázathoz, vagy sem.

A képviselő-testület 5 igen szavazattal, ellenszavazat és tartózkodás nélkül az alábbi határozatot hozta:

**Nagybörzsöny Község Önkormányzata Képviselő- testületének**

**52/2015./IX.15./ sz. határozata:**

Nagybörzsöny Község Önkormányzat Képviselő-testülete *nem* csatlakozik a hátrányos és szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2016. évi fordulójához.

**Felelős:** Polgármester

 Jegyző

**4.) Napirendi pont tárgya: Szobi Rendőrőrs parancsnokának kinevezése**

 **Napirendi pont előterjesztője: Antal Gyuláné polgármester**

**Antal Gyuláné polgármester:**

Szóbeli előterjesztésében ismerteti a Váci Rendőrkapitányság vezetőjének megkeresését: dr. Kormanik Gergő Ákos r. századost – aki jelenleg megbízással látja el a Szobi Rendőrőrs őrsparancsnoki feladatait – munkájára és szakmai felkészültségére való tekintettel 2015. október 1-i hatállyal szándékukban áll kinevezni, továbbá a Váci Rendőrkapitányság beszámolójának elfogadásáról készített határozatot kérik megküldeni. Javasolja, hogy dr. Kormanik Gergő Ákos kinevezését támogassa a képviselő-testület

A képviselő-testület 5 igen szavazattal, ellenszavazaté és tartózkodás nélkül az alábbi határozatokat hozta:

**Nagybörzsöny Község Önkormányzata Képviselő- testületének**

**53/2015./IX.15./ sz. határozata:**

Nagybörzsöny Község Önkormányzat Képviselő-testülete egyetért **dr. Kormanik Gergő Ákos r. százados -** a Szobi Rendőrőrs jelenleg megbízott őrsparancsnokának - 2015. október 1-i hatállyal történő kinevezésével.

**Határidő:** határozat továbbítására azonnal

**Felelős :** Polgármester

**5.) Napirendi pont tárgya: Javaslattétel Pest Megye Díszpolgára kitüntető díjra**

 **Napirendi pont előadója: Antal Gyuláné polgármester**

**Antal Gyuláné polgármester:**

Szóbeli előterjesztésében tájékoztatja a Képviselő-testületet, hogy Pest Megye Önkormányzatának Közgyűlése egyes kitüntető díjak alapításáról és adományozásuk rendjéről szóló 6/2015. (V.11.) önkormányzati rendelete értelmében a Pest megyében működő települési önkormányzatokat javaslattételi jog illeti meg, többek között Pest Megye Díszpolgára kitüntető díj adományozása vonatkozásában is. Erre való tekintettel terjeszti a képviselő-testület elé és javasolja elfogadásra Pásztor Bélát – Veresegyház város polgármesterét – a Pest Megye Díszpolgára kitüntető díjra.

Pásztor Béla, Veresegyház polgármestere 1965. szeptember 1-je óta a település vezetője, tehát már több mint ötven éve vezeti Veresegyházat. Nem szükséges őt szavakkal méltatni, dicsérni, hiszen dicséri őt a település minden létesítménye, épülete, a városban és a kistérségben élők szeretete, megbecsülése. Öt évtized alatt az álmos kis falu, pezsgő szellemiségű várossá, a térség ipari, kulturális és közigazgatási központjává vált. Gondolkodása, optimizmusa, lehetőségeket kutató egyénisége emberileg és szakmailag is példaként szolgál Pest megye és talán az egész ország valamennyi polgármester számára.

Emberileg és szakmailag is példaként szolgált és szolgál a térség polgármesterei számára, mert ő nemcsak saját települése jó pásztora; mindig van ideje, türelme leülni és meghallgatni a hozzá tanácsért, segítségért forduló kollégákat is.

A képviselő-testület 5 igen szavazattal, ellenszavazat és tartózkodás nélkül az alábbi határozatot hozta:

**Nagybörzsöny Község Önkormányzat Képviselő-testületének**

**54/2015./IX.15/sz. határozata:**

1. Nagybörzsöny Község Önkormányzatának Képviselő-testülete **Pásztor Bélát** – Veresegyház város polgármesterét – javasolja a Pest Megye Díszpolgára kitüntető díjra.
2. Nagybörzsöny Község Önkormányzatának Képviselő-testülete felkéri a Polgármestert a csatolt adatlap aláírására, és annak legkésőbb 2015. szeptember hónap 22. napjáig a Veresegyházi Kistérség Önkormányzatainak Társulása részére történő megküldésére.
3. Nagybörzsöny Község Önkormányzatának Képviselő-testülete felkéri a Polgármestert, hogy a javaslat elfogadásáról szóló határozatot legkésőbb 2015. szeptember hónap 22. napjáig juttassa el a Veresegyházi Kistérség Önkormányzatainak Társulása részére.

**Határidő**: azonnal

**Felelős**: polgármester

**6.) Napirendi pont tárgya: Juhász Balázs kérelme**

 **Napirendi pont előterjesztője: Antal Gyuláné polgármester**

**Antal Gyuláné polgármester:**

Szóbeli előterjesztésében ismerteti a képviselő-testülettel Juhász Balázs kérelmét. A műszakis kollégával megnézték a helyszínen. A rendezési tervben falusias lakótér építési övezet van és ez meghatározott építési előírásokat tartalmaz, csak a rendezési terv módosítását követően teljesíthetőek a kérelmében foglaltak. Elvileg nincs akadálya a rendezési terv módosításnak, viszont anyagi vonzata jelentős.

**Paulik Oszkár alpolgármester:**

Javasolja a rendezési terv módosítását elindítani, a költséget pedig megosztva viselni a kérelmezővel.

**Antal Gyuláné polgármester:**

Ha elindítják a rendezési terv módosítást és ha ez már folyamatban van lehetséges hogy az építéshatóság befogadja a kérelmét. Ezzel együtt azonban meg kell nézni hogy mi az amit még módosítani lenne szükséges, ehhez a műszakis kolléga is tud hozzámondani, mivel ő is ütközött már falakba emiatt. A következő ülésig megnézik mik a feltételek és konkrét dologban tudnak dönteni költségvonzatban is.

*A képviselő-testület 5 igen szavazattal Juhász Balázs kérelme tárgyában a döntést elnapolja.*

**Egyéb bejelentések:**

**Antal Gyuláné polgármester:**

Szóbeli előterjesztésében tájékoztatja a képviselő-testületet a

- szennyvízberuházás állásáról,

- termésbetakarító rendezvény a német önkormányzat szervezésében szeptember 26-án kerül megtartásra,

- október 3-a pedig a Kisvasút Napja lesz.

Az ülésen egyéb hozzászólás, javaslat nem hangzott el, a Polgármester megköszöni a részt vételt és az ülést bezárja.

 Kmf.

 **Antal Gyuláné Granát Bernadett**

 **polgármester jegyző**

# **Nagybörzsöny Község Polgármesterétől**

**2634 Nagybörzsöny, Rákóczi u. 2.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

részére

## M E G H Í V Ó

# **Tisztelettel meghívom Képviselőtársamat**

**2015. szeptember 15-én (kedden) 15,00 órai kezdettel tartandó**

**képviselő-testületi ülésre**

**Az ülés helye: Községháza, Nagybörzsöny**

 **Napirend:**

**1.) Óvoda Alapító Okiratának módosítása**

**2.) Szociális célú tűzifavásárláshoz kapcsolódó támogatási igény benyújtása**

**3.) Bursa Hungarica Felsőoktatási Önkormányzati Ösztöndíj pályázat**

**4.) Szobi Rendőrőrs parancsnokának kinevezése**

**5.) Javaslattétel Pest Megye Díszpolgára kitüntető díjra**

**6.) Juhász Balázs kérelme**

**1-6.) napirendi pont előadója: Antal Gyuláné polgármester**

**Nagybörzsöny, 2015. szeptember 8.**

  **Tisztelettel:**

 **Antal Gyuláné**

 **polgármester**